# Andrius Mamontovas

### Straipsnis iš Vikipedijos, laisvosios enciklopedijos.

Andrius Mamontovas, 2006 m.

Andrius Mamontovas (g. 1967 m. rugpjūčio 23 d. Vilniuje, Antakalnio klinikose) – Lietuvos muzikantas, grupės Foje įkūrėjas ir vienintelis pastovus narys (1983-1997), šiuo metu – solo muzikantas ir prodiuseris (dalyvavo įrašant visus grupės Foje albumus, prodiusavo vieną grupės Mano Juodoji Sesuo albumą, pirmus du Sel albumus, Naktinių Personų „Muzika ir Daugiau“, Jurgos Šeduikytės „Aukso Pievą“, Lemon Joy „1210" bei daugybę kitų albumų). Vedęs ir turi vaikų. Duomenys: kraujo grupė II Rh(-), ūgis 184 cm, svoris apie 83 kg, batų dydis 43.

## [taisyti] Biografija

1996-aisiais įkūrė labdaros fondą „Muzikantai vaikams“, kuris Lietuvos vaikų namams nupirko bei išdalino knygų bei kitų mokymosi-lavinimosi priemonių už beveik 100 000 litų, kurie buvo surinkti specialiai tam surengto festivalio PARAMA metu.

1997 m. sukūrė pagrindinę rolę režisieriaus E. Nekrošiaus spektaklyje „Hamletas“, už kurią buvo apdovanotas specialiuoju prizu, A.Dauguviečio „Auksiniu Auskaru“. Spektaklis yra suvaidintas 170 kartų ir parodytas beveik 40-yje pasaulio šalių Europoje, Azijoje ir Šiaurės bei Pietų Amerikoje. 2002-aisiais Andrius Mamontovas parašė muziką to paties E.Nekrošiaus režisuotam spektakliui „Ivanov“, pastatytame Romos (Italija) teatre „Teatro Argentina“.

1998 m. rugsėjo 23 d. pradėjo solinę karjerą koncertu Vilniuje, Spaudos rūmų salėje, vėliau gastroliavo visoje Lietuvoje.

2001 nesėkmingai dalyvavo nacionalinėje Eurovizijos atrankoje – nors publikos ir buvo išrinktas nugalėtoju, žiuri jam skyrė antrąją vietą, į Kopenhagą nusiųsdama Skamp.

2004 m. sausio 31 dieną „Radiocentro“ apdovanojimuose Andrius Mamontovas atliko dainą „Debesys (Kai mes išeinam)“. Dainininkui buvo įteiktas auksinio singlo apdovanojimas už dainą „Kregždutės, kregždutės“. Vasario 27 d. Andrius Mamontovas laimėjo du prestižinius apdovanojimus dešimtuosiuose „Bravo“ rinkimuose. Geriausiu albumu pripažintas diskas „Beribiam danguje“, geriausia daina tituluotos „Kregždutės“. Šie apdovanojimai vainikavo aktyvią muzikinę ir koncertinę 2003 metų Andriaus Mamontovo veiklą. Iš viso Andrius Mamontovas per savo muzikinę karjerą yra laimėjęs dvylika „Bravo“ apdovanojimų. „Bravo 2003“ ceremonijoje dainininkas ne tik atsiėmė prizus, tačiau ir paskelbė nominacijos „Už nuopelnus lietuviškai popkultūrai“ nugalėtoją, kuriuo tapo kompozitorius Giedrius Kuprevičius. Renginio metu, kurį tiesiogiai transliavo LNK televizija, Andrius Mamontovas pateikė staigmeną atlikdamas netikėtą dainos „Pavasariniai žiedai“ versiją. Ekstravagantiškai apsirengusi trijulė Andrius Mamontovas, Arnoldas Lukošius ir Eimantas Belickas pelnė publikos simpatijas šią dainą temperamentingai atlikę elektroniniu grunge stiliumi. Rugsėjo 1 dieną Vilniaus Vingio parke įvyko miuziklo „Tadas Blinda“ premjera, kuriame pagrindinį vaidmenį atliko ir muziką sukūrė Andrius Mamontovas. Tą pačią dieną buvo išleistas ir šio miuziklo kompaktinis diskas.

2006 m. nugalėjo nacionalinėje Eurovizijos atrankoje su grupe LT United ir atstovavo Lietuvai Eurovizijos dainų konkurse, kur užėmė šeštąją vietą – tai aukščiausias ligšiolinis Lietuvos atlikėjų pasiekimas. Tais pačiais metais išleido solinį albumą Saldi.Juoda.Naktis.

2007 m. eilinį kartą laimėjo geriausio metų atlikėjo nominacijoje Radiocentro muzikiniuose apdovanojimuose, tačiau atsiimti apdovanojimo neatvyko.

## [taisyti] Diskografija

### [taisyti] Albumai

- Pabėgimas (1995)
- Tranzas (1997)
- Šiaurės naktis. Pusė penkių (1998)
- Mono Arba Stereo (1999)
- Šiaurės Naktis. Pusė Penkių (2000) (2000)
- Anapilis (2000)
- Cloudmaker (2000)
- Visi langai žiūri į dangų (2000)
- Cloudmaker. No Reason Why (2001)
- Clubmix.lt (2001)
- O, meile! (2002)
- Beribiam danguje (2003)
- Tadas Blinda (2004)
- Saldi.Juoda.Naktis. (2006)
- Tyla (2006)

### [taisyti] Singlai

- Pabėgimas (1995)
- TV Daina (1998)
- Kregždutės, kregždutės (2003) su Atlanta
- Pavasariniai žiedai (2004)

### [taisyti] DVD

- TV Dainos (2004 DVD) (2004)

## [taisyti] Apdovanojimai

- Bravo'99 gavo du apdovanojimus: kaip geriausias metų atlikėjas ir už geriausią dainą („Mono arba stereo").
- 2000 m. gavo keturis Radiocentro apdovanojimus: kaip geriausias vokalistas, geriausias Radiocentro Lietuvos Top-20 atlikėjas bei už geriausią albumą (Mono arba stereo) bei geriausią dainą („Mono arba stereo").
- 2001 m. gavo du Radiocentro apdovanojimus: kaip geriausias atlikėjas ir geriausias Radiocentro Lietuvos Top-20 atlikėjas.
- 2007 m. nugalėjo geriausio atlikėjo nominacijoje Radiocentro ir Bravo 2006 apdovanojimuose.

## [taisyti] Nuorodos

- LT United
- Oficialus tinklapis
- Neoficialus tinklapis

Rodomas puslapis "http://lt.wikipedia.org../../../a/n/d/Andrius_Mamontovas_2194.html"

Kategorijos: Lietuvos atlikėjai | Lietuvos dainininkai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Deutsch
- English
- Suomi